CELEX: 32010D0143
Language: da
Date: 2010-03-05 00:00:00
Title: 2010/143/: Kommissionens afgørelse af 5. marts 2010 om EU-tilskud til aktioner af hastende karakter til bekæmpelse af smitsomt blæreudslæt hos svin i Italien i 2009 (meddelt under nummer K(2010) 1192)

6.3.2010   
            
            
               DA
            
            
               Den Europæiske Unions Tidende
            
            
               L 56/12
            
         KOMMISSIONENS AFGØRELSE
   af 5. marts 2010
   om EU-tilskud til aktioner af hastende karakter til bekæmpelse af smitsomt blæreudslæt hos svin i Italien i 2009
   (meddelt under nummer K(2010) 1192)
   (Kun den italienske udgave er autentisk)
   (2010/143/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 3, stk. 4, og
   ud fra følgende betragtninger:
   
               (1)
            
            
               Ved beslutning 2009/470/EF er der fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. I henhold til beslutningens artikel 3, stk. 2, kan medlemsstaterne få et finansielt tilskud på den betingelse, at der træffes foranstaltninger til at udrydde smitsomt blæreudslæt hos svin.
            
         
               (2)
            
            
               Smitsomt blæreudslæt er en infektiøs virussygdom hos svin, der klinisk ikke kan skelnes fra mund- og klovesyge, og som derfor forårsager forstyrrelser i handelen inden for EU og eksporten til tredjelande.
            
         
               (3)
            
            
               Der var udbrud af smitsomt blæreudslæt hos svin i Italien i 2009. Sygdommens genopblussen udgør en alvorlig fare for EU's husdyrbestand. Italien traf i medfør af artikel 3, stk. 2, i Rådets beslutning 90/424/EØF (2) foranstaltninger til bekæmpelse af udbruddene.
            
         
               (4)
            
            
               I tilfælde af et udbrud af smitsomt blæreudslet hos svin er der en risiko for, at sygdomsagensen spreder sig til andre svinebedrifter i den pågældende medlemsstat, men også til andre medlemsstater og tredjelande via handel med levende svin eller produkter heraf.
            
         
               (5)
            
            
               Ved Kommissionens beslutning 2005/779/EF af 8. november 2005 om dyresundhedsforanstaltninger til beskyttelse mod smitsomt blæreudslet hos svin i Italien (3) er der fastsat dyresundhedsbestemmelser vedrørende smitsomt blæreudslæt hos svin for regioner i Italien, der er anerkendt som fri for smitsomt blæreudslæt hos svin, og for regioner, der ikke er anerkendt som fri for sygdommen. De italienske myndigheder har opfyldt informationskravene i beslutningens artikel 11.
            
         
               (6)
            
            
               Ved artikel 3, stk. 6, første led, i beslutning 2009/470/EF er der fastsat bestemmelser om, hvor stor en andel af medlemsstaternes udgifter der kan dækkes af EU-tilskuddet.
            
         
               (7)
            
            
               Udbetalingen af EU-tilskud til aktioner af hastende karakter til udryddelse af smitsomt blæreudslæt hos svin er omfattet af bestemmelserne i Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (4).
            
         
               (8)
            
            
               Italien har opfyldt alle sine tekniske og administrative forpligtelser i henhold til artikel 3, stk. 4, i beslutning 2009/470/EF og artikel 6 i forordning (EF) nr. 349/2005.
            
         
               (9)
            
            
               Den 21. maj 2009 og den 10. juni 2009 indsendte Italien et overslag over de udgifter, der er afholdt til udryddelse af smitsomt blæreudslæt hos svin.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   EU-tilskud til Italien
   Der kan ydes EU-tilskud til Italien til delvis dækning af landets udgifter til foranstaltninger i medfør af artikel 3, stk. 2, i beslutning 2009/470/EF til bekæmpelse af smitsomt blæreudslæt hos svin i 2009.
   Artikel 2
   Adressat
   Denne afgørelse er rettet til Den Italienske Republik.
   
      Udfærdiget i Bruxelles, den 5. marts 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EFT L 224 af 18.8.1990, s. 19.
   
      (3)  EUT L 293 af 9.11.2005, s. 28.
   
      (4)  EUT L 55 af 1.3.2005, s. 12.